Banco Bilbao Vizcaya Argentaria

O Banco Bilbao Vizcaya Argentaria (BBVA) é unha entidade bancaria española con participación en entidades financeiras de máis de trinta países.

O Banco ten a súa sede social na cidade de Bilbao (País Vasco), aínda que a maior parte dos servizos centrais da entidade atopánse en Madrid (2009), concentrados na Torre BBVA (oficinas centrais do banco); conta con preto de 109 000 empregados, así como uns 35 millóns de clientes esparecidos en máis de 30 países por todo o mundo e aproximadamente 1 millón de accionistas. O banco ven de vender no 2009, a maior parte dos seus edificios corporativos en Madrid, e nun futuro vindeiro planea mudarse a unha nova cidade financeira que se está a proxectar ao norte da capital madrileña.

Nun proceso de deslocalización no que leva inmerso o banco dende o ano 2007, a dirección decidiu levar a cabo unha política de externalización de servizos e custos, trasladando moitos dos procesos administrativos e de operacións que se estaban a facer en servizos centrais (en Madrid e Bilbao) cara á cidade andaluza de Málaga e noutras cidades situadas no continente iberoamericano, externalizando os servizos nunha empresa pertencente ao grupo BBVA chamada OP PLUS Operacións e Servizos, aforrando tanto custos económicos como sociais.

 Historia 
O BBVA foi creado en 1999 como resultado da fusión das seguintes entidades bancarias:

 Banco Bilbao Vizcaya (BBV), creado en 1988 mediante a fusión, á vez, de:
 Banco de Bilbao, fundado en 1857 en Bilbao.
 Banco de Vizcaya, fundado en 1901, tamén en Bilbao.
 Argentaria (Corporación Bancaria de España), entidade pública fundada en 1991 e privatizada entre 1993 e 1998, formada mediante a fusión de diversos bancos de propiedade pública, entre os que destacaban:
 Banco Exterior de España
 Caixa Postal
 Banco Hipotecario de España
 Banco de Crédito Local
 Banco de Crédito Agrícola

Á súa vez cando se formalizou a fusión entre o BBV e Argentaria, fusionáronse tamén outras entidades que pertenecían ao grupo, como o Banco de Alicante, o Banco de Comercio, ou a Banca Catalana.

En febreiro do 2007 o BBVA anunciou a merca do banco estadounidense Compass Bancshares por un importe de 9 600 millóns de dólares, e o seu plan de fusionar as catro entidades bancarias para crear a maior entidade do sur do país"BBVA planea fusionar cuatro bancos para crear la mayor entidad del sur de EEUU", artigo en El País, 16 de febreiro de 2007 .

A partir de xulio de 2007, o empresario galego Manuel Jove, anterior propietario de máis da metade de Fadesa, converteuse no principal accionista do BBVA, ao mercar un 4,9 % deste (174 millóns de accións) por 3 285 millóns de euros. Malia ter ao maior accionista de orixe galega, dito idioma é discriminado no banco, nas súas relacións coa clientela desa comunidade en España.

 Patrocinios deportivos 
Desde a tempada 2006/2007 o banco patrocina e dá nome (Liga BBVA) á Segunda División A do fútbol español. Desde a tempada 2008/2009, o banco patrocina a primeira división española, que tamén mudou o nome e pasou a chamarse Liga BBVA. O banco mantén o patrocinio da Segunda, que agora se denomina "Liga Adelante" (o eslogan do banco).

 Premios Fundación BBVA Fronteiras do Conocemento e a Cultura 
A Fundación BBVA convoca anualmente os Premios Fundación BBVA Fronteiras do Conocemento e a Cultura, cuxo propósito é recoñecer e incentivar a investigación e a creación cultural, en especial aquelas contribucións de amplo impacto pola súa orixinalidade e implicacións teóricas, así como pola súa capacidade de orixinar innovacións prácticas. A denominación destes premios quere significar tanto o traballo de investigación capaz de artellar o conocemento e amplialo, desprazando cara a adiante e de maneira continua, a fronteira do coñecido, como o encontro entre áreas disciplinares.

Os Premios Fundación BBVA Fronteiras do Conocemento e a Cultura teñen periodicidade anual, con oito categorías: Ciencias Básicas (Física, Química, Matemáticas); Biomedicina; Ecoloxía e Bioloxía da Conservación; Tecnoloxías da Información e a Comunicación; Economía, Finanzas e Xestión de Empresas; Música contemporánea; Troco climático e Cooperación ao desenvolvemento.

 Notas 

 Véxase tamén 
 Ligazóns externas 
 Grupo BBVA .
 Fundación BBVA .
 Informe "Los 50 bancos más seguros del mundo en 2009", segundo a revista The banker .